חוק למניעת אלימות במוסדות למתן טיפול

{{ח:התחלה}}
{{ח:כותרת|חוק למניעת אלימות במוסדות למתן טיפול, התשע״א–2011}}

{{ח:פתיח-התחלה}}
{{ח:מאגר|2000755}} {{ח:תיבה|ס״ח תשע״א, 1000|חוק למניעת אלימות במוסדות רפואיים|https://fs.knesset.gov.il/18/law/18_lsr_301393.pdf}}; {{ח:תיבה|תשע״ב, 698|תיקון|https://fs.knesset.gov.il/18/law/18_lsr_301446.pdf}}; {{ח:תיבה|תשע״ו, 334|תיקון מס׳ 2|https://fs.knesset.gov.il/20/law/20_lsr_319733.pdf}}; {{ח:תיבה|תשע״ח, 823|תיקון מס׳ 3|https://fs.knesset.gov.il/20/law/20_lsr_504182.pdf}}; {{ח:תיבה|תשפ״ג, 18|חוק לעניין ועדות הכנסת (תיקוני חקיקה והוראת שעה)|https://fs.knesset.gov.il/25/law/25_lsr_1783627.pdf}}.
{{ח:סוגר}}
{{ח:מפריד}}

{{ח:סעיף|1|הגדרות|תיקון: תשע״ב, תשע״ו, תשע״ח, תשפ״ג}}
{{ח:ת}} בחוק זה –
{{ח:ת|סוג=הגדרה}} ”איש צוות במוסד רפואי“ – מטפל כהגדרתו {{ח:חיצוני|חוק זכויות החולה|בחוק זכויות החולה, התשנ״ו–1996}}, מאבטח, עובד מינהל ומשק וכל אדם אחר שמבצע עבודה או נותן שירות במוסד רפואי, לרבות מתנדב;
{{ח:ת|סוג=הגדרה}} ”איש צוות במקום המספק שירותי רווחה“ – איש צוות מקצועי או מינהלי, לרבות מתנדב או מאבטח, במקום המספק שירותי רווחה;
{{ח:ת|סוג=הגדרה}} ”אלימות מילולית“ – איומים וכן דברי גידוף, השמצה, ביזוי או התבטאות אחרת שיש בה משום פגיעה או השפלה או פרסום כלפי איש צוות המוסד רפואי או איש צוות במקום המספק שירותי רווחה, בקשר לעבודתו, שיש בו חשש ממשי שהמפרסם יעשה מעשה אלימות פיזית כלפי אדם כאמור;
{{ח:ת|סוג=הגדרה}} ”אלימות פיזית“ – הכאת אדם, נגיעה בו, דחיפתו או הפעלת כוח על גופו בדרך אחרת, בלא הסכמתו;
{{ח:ת|סוג=הגדרה}} ”מוסד“ – מוסד רפואי או מחלקה לשירותים חברתיים או כל מקום המספק שירותי רווחה;
{{ח:ת|סוג=הגדרה}} ”מוסד רפואי“ – בית חולים ומרפאה כמשמעותם {{ח:חיצוני|פקודת בריאות העם|בפקודת בריאות העם, 1940}}, וכל מוסד אחר אשר תפקידו העיקרי הוא מתן שירותי בריאות;
{{ח:ת|סוג=הגדרה}} ”מנהל מוסד רפואי“ – {{ח:הערה|(נמחקה);}}
{{ח:ת|סוג=הגדרה}} ”מחלקה לשירותים חברתיים“ – מחלקה ברשות מקומית למתן שירותי רווחה;
{{ח:ת|סוג=הגדרה}} ”מנהל מוסד“ – אחד מאלה, לפי העניין:
{{ח:תתת|(1)}} לעניין מוסד רפואי – מנהל המוסד הרפואי, לרבות מי שהוא הסמיך לעניין הוראות חוק זה, כולן או חלקן;
{{ח:תתת|(2)}} לעניין מקום המספק שירותי רווחה – מנהל מחלקה לשירותים חברתיים או עובד סוציאלי במחלקה כאמור שהוא הסמיך לעניין הוראות חוק זה, כולן או חלקן, או מנהל השירות במשרד הרווחה והשירותים החברתיים האחראי על אותו מקום;
{{ח:ת|סוג=הגדרה}} ”מעשה אלימות“ – אלימות פיזית או אלימות מילולית;
{{ח:ת|סוג=הגדרה}} ”עובד סוציאלי“ – כהגדרתו {{ח:חיצוני|חוק העובדים הסוציאליים|בחוק העובדים הסוציאליים, התשנ״ו–1996}};
{{ח:ת|סוג=הגדרה}} ”עובד רווחה“ – {{ח:הערה|(נמחקה);}}
{{ח:ת|סוג=הגדרה}} ”רשות מקומית“ – עירייה או מועצה מקומית;
{{ח:ת|סוג=הגדרה}} ”שירותי רווחה“ – שירותים הניתנים על ידי מחלקות לשירותים חברתיים ברשויות מקומיות, על ידי משרד הרווחה והשירותים החברתיים או על ידי מי מטעמם;
{{ח:ת|סוג=הגדרה}} ”השר“ ו”הוועדה“ – אחד מאלה:
{{ח:תתת|(1)}} לעניין מוסד רפואי – שר הבריאות וועדת הבריאות של הכנסת;
{{ח:תתת|(2)}} לעניין מקום המספק שירותי רווחה – שר הרווחה והשירותים החברתיים וועדת העבודה והרווחה של הכנסת.

{{ח:סעיף|2|אזהרה על ידי מנהל מוסד|תיקון: תשע״ב, תשע״ח, תשפ״ג}}
{{ח:ת}} נקט אדם במתכוון מעשה אלימות כלפי איש צוות במוסד רפואי או כלפי איש צוות במקום המספק שירותי רווחה או השחית במתכוון רכוש של מוסד, רשאי מנהל המוסד להזהירו בכתב כי אם בתקופה של 12 חודשים (להלן – תקופת האזהרה) יחזור וינקוט מעשה אלימות כאמור או ישחית את רכוש המוסד, יהיה המנהל רשאי להורות על מניעת כניסתו למוסד האמור בהתאם להוראות {{ח:פנימי|סעיף 3|סעיף 3}}; השר, באישור הוועדה, יקבע את נוסח האזהרה, ורשאי הוא לקבוע הוראות לעניין דרכי מסירתה.
{{ח:ת}} {{ח:הערה|פורסמו {{ח:חיצוני|תקנות למניעת אלימות במוסדות רפואיים (אזהרה)|תקנות למניעת אלימות במוסדות רפואיים (אזהרה), התשע״ב–2011}}.}}
{{ח:ת}} {{ח:הערה|פורסמו {{ח:חיצוני|תקנות למניעת אלימות במוסדות למתן טיפול (מקום המספק שירותי רווחה) (אזהרה)|תקנות למניעת אלימות במוסדות למתן טיפול (מקום המספק שירותי רווחה) (אזהרה), התשע״ג–2013}}.}}

{{ח:סעיף|3|הוראה בדבר מניעת כניסה למוסד|תיקון: תשע״ב}}
{{ח:תת|(א)}} הוזהר אדם כאמור {{ח:פנימי|סעיף 2|בסעיף 2}}, וחזר ונקט במתכוון מעשה אלימות כלפי איש צוות במוסד רפואי או כלפי איש צוות במקום המספק שירותי רווחה, או השחית במתכוון רכוש של מוסד, בתקופת האזהרה, רשאי מנהל המוסד להורות כי לא יהיה רשאי להיכנס לאותו מוסד או לחלק ממנו, למעט במקרים המפורטים להלן, לפי העניין, ולתקופה המפורטת בסעיף קטן (ב):
{{ח:תתת|(1)}} לשם קבלת טיפול רפואי שהוא זקוק לו;
{{ח:תתת|(2)}} לשם מתן שירותי רווחה – אם השתכנע מנהל המוסד כי עלולה להיגרם פגיעה בצרכיו החיוניים אם לא יקבל שירותי רווחה כאמור.
{{ח:תת|(ב)}} מניעת כניסה כאמור בסעיף קטן (א) תהיה בתקופה כלהלן:
{{ח:תתת|(1)}} אם נקט בתקופת האזהרה אלימות פיזית – תקופה שלא תעלה על שישה חודשים;
{{ח:תתת|(2)}} אם נקט בתקופת האזהרה אלימות מילולית או השחית רכוש – תקופה שלא תעלה על שלושה חודשים.
{{ח:תת|(ג)}} אין באמור בסעיף קטן (א) כדי למנוע מתן שירותי רווחה לבן משפחתו של אדם שנמנעה ממנו כניסה למוסד; לעניין זה, ”בן משפחתו“ – כהגדרתו {{ח:חיצוני|חוק בית המשפט לענייני משפחה|בחוק בית המשפט לענייני משפחה, התשנ״ה–1995}}.

{{ח:סעיף|4|דרישת הזדהות|תיקון: תשע״ב}}
{{ח:ת}} לשם ביצוע הוראות {{ח:פנימי|סעיף 2|סעיפים 2}} {{ח:פנימי|סעיף 3|ו־3}} רשאי מנהל מוסד לדרוש מאדם שהתקיימה לגביו הוראה מהוראות {{ח:פנימי|סעיף 2|הסעיפים האמורים}}, למסור לו את שמו ומענו ולהציג לו תעודת זהות או תעודה רשמית אחרת המעידה על זהותו שהוא חייב בהחזקתה על פי כל דין.

{{ח:סעיף|5|שמירת דינים}}
{{ח:ת}} אין בהוראות חוק זה כדי לגרוע מהוראות כל דין.

{{ח:סעיף|6|ביצוע|תיקון: תשע״ב}}
{{ח:ת}} שר הבריאות ושר הרווחה והשירותים החברתיים, לפי העניין, ממונים על ביצוע חוק זה.

{{ח:סעיף|7|תקנות ראשונות}}
{{ח:ת}} תקנות ראשונות לעניין נוסח האזהרה כאמור {{ח:פנימי|סעיף 2|בסעיף 2}} יובאו לאישור ועדת העבודה הרווחה והבריאות של הכנסת בתוך 90 ימים מיום תחילתו של חוק זה.

{{ח:חתימות|התקבל בכנסת ביום כ״ג בתמוז התשע״א (25 ביולי 2011).}}
* '''בנימין נתניהו'''
ראש הממשלה ושר הבריאות
* '''שמעון פרס'''
נשיא המדינה
* '''ראובן ריבלין'''
יושב ראש הכנסת
{{ח:סוגר}}
{{ח:סוף}}
[[קטגוריה:בוט חוקים]]